
DR 31.3.2011 79 

 
■1700 

Rang Undang-undang Tenaga Boleh Baharu 2010 bertujuan untuk mewujudkan 
industri RE yang efisien, berdaya maju, dan mampan serta berupaya sebagai pemangkin 
penjanaan tenaga boleh diperbaharui melalui perwujudan dan pelaksanaan sistem tarif 
galakan atau di bahasa Inggeris Feed-in Tariff dan pendeknya FIT. Rang undang-undang 
ini menggariskan peruntukan-peruntukan bagi pelaksanaan mekanisme FIT.  

Penubuhan Kumpulan Wang Tenaga Boleh Baharu atau dana RE dan sebuah 
badan berkanun yang akan menjadi agensi pelaksana. Mekanisme FIT membenarkan 
tenaga elektrik daripada sumber RE oleh pemaju bebas dan individu dijual kepada syarikat 
utiliti bekalan elektrik pada kadar harga jualan atau tarif premium untuk satu tempoh yang 
telah ditetapkan. FIT berupaya menjadikan industri RE lebih kompetitif dan kadar harga 
jualan atau FIT yang ditetapkan adalah berbeza mengikut jenis sumber RE yang digunakan.  

Tuan Yang di-Pertua, Rang Undang-undang RE, mengandungi sembilan bahagian 
dan 65 fasal. Bahagian-bahagian berkenaan adalah seperti berikut:  

(i) Bahagian I. Bahagian ini yang terdiri daripada fasal 1 dan 2 yang 
memperincikan tajuk dan takrif perkataan yang digunakan di 
dalam akta yang dicadangkan serta pelaksanaan di seluruh 
Malaysia. Walau bagaimanapun, Menteri mempunyai kuasa 
untuk menentukan tarikh kuat kuasa akta ini dan juga 
peruntukan-peruntukan yang berlainan akta ini di bahagian-
bahagian berlainan di Malaysia menerusi pemberitahu dalam 
Warta;  

(ii) Bahagian II. Bahagian ini, yang terdiri daripada fasal 3 sehingga 
11 adalah berkaitan penubuhan dan pemakaian sistem  tarif 
galakan atau  Feed-in Tariff, FIT System  yang merangkumi 
perincian, kelayakan, dan syarat-sayarat untuk memohon sistem 
ini dan mendapatkan  Feed-in Approval (FIA). Bahagian ini juga 
memberi kuasa kepada pihak berkuasa atau SEDA Malaysia 
untuk meluluskan serta membatalkan permohonan FIT. 
Bahagian ini turut memberi kuasa untuk mengena syarat 
tambahan dan meminta maklumat tambahan kepada pemohon 
yang layak dan merangkumi penerangan mengenai proses 
rayuan bagi permohonan yang ditolak; 

(iii) Bahagian III. Bahagian ini terdiri daripada fasal 12 sehingga 15 
memperincikan tanggungjawab dan kewajipan pemegang-
pemegang lesen pengagihan atau distributor, dengan izin, untuk 
menyambung pemasangan RE serta memberi dan mengagihkan 
semua tenaga elektrik daripada sumber RE yang telah dijana 
serta kewajipan untuk menandatangani perjanjian pembelian 
kuasa tenaga boleh diperbaharui boleh dipendekkan REPPA 
dengan pemegang FIA. Bahagian ini juga memberi kuasa 
kepada SEDA Malaysia dengan persetujuan Suruhanjaya 
Tenaga untuk menetapkan kaedah-kaedah atau peraturan 
supaya pemegang lesen pengagihan dan pemegang FIA 
mematuhi keperluan-keperluan teknikal dan pengendalian dalam 
pelaksanaan sistem galakan seperti yang dicadangkan di bawah 
akta ini; 

(iv) Bahagian IV. Bahagian ini yang terdiri daripada fasal 16 
sehingga 22 menyentuh mengenai bayaran FIT kepada 
pemegang FIA. Pengurangan kadar FIT dan kajian semula 
pengurangan kadar FIT serta peruntukan mengenai kesetaraan 
grid bagi pemasangan tenaga boleh diperbaharui; 

 

 



#1700. Rang Undang-undang Tenaga Boleh Baharu 2010 bertujuan untuk mewujudkan industri RE yang efisien, berdaya maju, dan mampan serta berupaya sebagai pemangkin penjanaan tenaga boleh diperbaharui melalui perwujudan dan pelaksanaan sistem tarif galakan atau di bahasa Inggeris Feed-in Tariff dan pendeknya FIT. Rang undang-undang ini menggariskan peruntukan-peruntukan bagi pelaksanaan mekanisme FIT. Penubuhan Kumpulan Wang Tenaga Boleh Baharu atau dana RE dan sebuah badan berkanun yang akan menjadi agensi pelaksana. Mekanisme FIT membenarkan tenaga elektrik daripada sumber RE oleh pemaju bebas dan individu dijual kepada syarikat utiliti bekalan elektrik pada kadar harga jualan atau tarif premium untuk satu tempoh yang telah ditetapkan. FIT berupaya menjadikan industri RE lebih kompetitif dan kadar harga jualan atau FIT yang ditetapkan adalah berbeza mengikut jenis sumber RE yang digunakan. Tuan Yang di-Pertua, Rang Undang-undang RE, mengandungi sembilan bahagian dan 65 fasal. Bahagian-bahagian berkenaan adalah seperti berikut: (i) Bahagian I. Bahagian ini yang terdiri daripada fasal 1 dan 2 yang memperincikan tajuk dan takrif perkataan yang digunakan di dalam akta yang dicadangkan serta pelaksanaan di seluruh Malaysia. Walau bagaimanapun, Menteri mempunyai kuasa untuk menentukan tarikh kuat kuasa akta ini dan juga peruntukan-peruntukan yang berlainan akta ini di bahagian- bahagian berlainan di Malaysia menerusi pemberitahu dalam Warta; (ii) Bahagian II. Bahagian ini, yang terdiri daripada fasal 3 sehingga 11 adalah berkaitan penubuhan dan pemakaian sistem tarif galakan atau Feed-in Tariff, FIT System yang merangkumi perincian, kelayakan, dan syarat-sayarat untuk memohon sistem ini dan mendapatkan Feed-in Approval (FIA). Bahagian ini juga memberi kuasa kepada pihak berkuasa atau SEDA Malaysia untuk meluluskan serta membatalkan permohonan FIT. Bahagian ini turut memberi kuasa untuk mengena syarat tambahan dan meminta maklumat tambahan kepada pemohon yang layak dan merangkumi penerangan mengenai proses rayuan bagi permohonan yang ditolak; (iii) Bahagian III. Bahagian ini terdiri daripada fasal 12 sehingga 15 memperincikan tanggungjawab dan kewajipan pemegang- pemegang lesen pengagihan atau distributor, dengan izin, untuk menyambung pemasangan RE serta memberi dan mengagihkan semua tenaga elektrik daripada sumber RE yang telah dijana serta kewajipan untuk menandatangani perjanjian pembelian kuasa tenaga boleh diperbaharui boleh dipendekkan REPPA dengan pemegang FIA. Bahagian ini juga memberi kuasa kepada SEDA Malaysia dengan persetujuan Suruhanjaya Tenaga untuk menetapkan kaedah-kaedah atau peraturan supaya pemegang lesen pengagihan dan pemegang FIA mematuhi keperluan-keperluan teknikal dan pengendalian dalam pelaksanaan sistem galakan seperti yang dicadangkan di bawah akta ini; (iv) Bahagian IV. Bahagian ini yang terdiri daripada fasal 16 sehingga 22 menyentuh mengenai bayaran FIT kepada pemegang FIA. Pengurangan kadar FIT dan kajian semula pengurangan kadar FIT serta peruntukan mengenai kesetaraan grid bagi pemasangan tenaga boleh diperbaharui;